b"\n_START_ARTICLE_\nAjuntament de Masquefa\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de car\xc3\xa0cter p\xc3\xbablic de gran sobrietat neocl\xc3\xa0ssica. Destaca la nitidesa de l\xc3\xadnies, amb predomini de les l\xc3\xadnies rectes i l'abs\xc3\xa8ncia total de decoraci\xc3\xb3. L'estructura de la fa\xc3\xa7ana principal correspon a la d'arc de triomf, recurs tan emprat en el neoclassicisme, \xc3\xa9s a dir, la porta adovellada i a cada costat una filera de carreus de pedra que s'al\xc3\xa7a fins a trobar-se amb el front\xc3\xb3 triangular -del qual s'ha perdut el seu contingut en relleu de pedra- que mostra l'acabament de l'edifici."